ਸੂਰਿਆ ਸ਼ੇਖਰ ਗਾਂਗੁਲੀ
ਸੂਰਿਆ ਸ਼ੇਖਰ ਗਾਂਗੁਲੀ (ਅੰਗ੍ਰੇਜ਼ੀ: Surya Shekhar Ganguly; ਬੰਗਾਲੀ: সূর্য শেখর গাঙ্গুলী; ਕੋਲਕਾਤਾ ਵਿੱਚ ਜਨਮ 24 ਫਰਵਰੀ 1983) ਇੱਕ ਭਾਰਤੀ ਸ਼ਤਰੰਜ ਗ੍ਰੈਂਡਮਾਸਟਰ, 2009 ਦਾ ਏਸ਼ੀਅਨ ਚੈਂਪੀਅਨ ਅਤੇ ਛੇ ਵਾਰ ਦਾ ਭਾਰਤੀ ਚੈਂਪੀਅਨ ਹੈ। ਗਾਂਗੁਲੀ 16 ਤੇ ਅੰਤਰਰਾਸ਼ਟਰੀ ਮਾਸਟਰ ਅਤੇ 19 ਵਿਚ ਗ੍ਰੈਂਡਮਾਸਟਰ ਬਣੇ। ਉਸਨੇ ਸਕਿੰਟਾਂ ਦੀ ਟੀਮ ਵਿਚ ਕੰਮ ਕੀਤਾ ਜਿਸਨੇ ਆਨੰਦ ਨੂੰ ਕ੍ਰਮਵਾਰ 2008, 2010 ਅਤੇ 2012 ਵਿਚ ਵਲਾਦੀਮੀਰ ਕ੍ਰਮਨੀਕ, ਵੇਸਲੀਨ ਟੋਪਾਲੋਵ ਅਤੇ ਗੇਲਫੈਂਡ ਵਿਰੁੱਧ ਵਿਸ਼ਵ ਚੈਂਪੀਅਨਸ਼ਿਪ ਮੈਚ ਜਿੱਤਣ ਵਿਚ ਸਹਾਇਤਾ ਕੀਤੀ। ਖੇਡਾਂ ਵਿੱਚ ਸ਼ਾਨਦਾਰ ਪ੍ਰਾਪਤੀ ਲਈ ਉਸਨੂੰ 2005 ਵਿੱਚ ਅਰਜੁਨ ਅਵਾਰਡ ਨਾਲ ਸਨਮਾਨਤ ਕੀਤਾ ਗਿਆ ਸੀ। ਉਸ ਨੂੰ 2009 ਵਿਚ ਬੰਗਾਲ ਦੇ ਸਰਬੋਤਮ ਸਪੋਰਟਸਪਰਸਨ ਵਜੋਂ “ਸ਼ੇਰਾ ਬੰਗਾਲੀ” ਪੁਰਸਕਾਰ ਅਤੇ ਪੱਛਮੀ ਬੰਗਾਲ ਸਰਕਾਰ ਵੱਲੋਂ 2013 ਵਿਚ “ਖੇਡ ਸਨਮਾਨ” ਪੁਰਸਕਾਰ ਵੀ ਮਿਲਿਆ ਸੀ। ਸਾਲ 2015 ਵਿਚ ਉਸਨੂੰ ਪੱਛਮੀ ਬੰਗਾਲ ਦਾ ਦੂਜਾ ਸਭ ਤੋਂ ਉੱਚਾ ਨਾਗਰਿਕ ਪੁਰਸਕਾਰ ″ਬੰਗਭੂਸ਼ਣ" ਨਾਲ ਸਨਮਾਨਤ ਕੀਤਾ ਗਿਆ ਸੀ।